Ekonomio di Hispania
Pos longa deskresko depos 2008 konseque de granda financala krizo mondala, Hispana ekonomio rekuperis su depos 2014, e l'ekonomiala agadi superiris la nivelo ante la krizo. La krizo di 2008 ruptis 16-yara forta kresko di lua TNP, e lua efekti duris til la fino di 2013.

Til 2014, la diminutado di bankala presti, fiskala austereso e la granda chomeso diminutis interna konsumo e l'interna kapaceso por kolokar. La chomeso kreskabis de cirkume 8% en 2007 til plu kam 26% en 2013, tamen modifiki en laborala legi diminutis ol a 16,4% di la laboro-povo en 2017.

Agrokultivo 

Til la yari 1960a, agrokultivo esis la precipua ekonomial agado e fonto di employi por Hispana ekonomio, ma nun ol employas min kam 5% di la laboro-povo e reprezentas poke plu kam 2% di la TNP. La precipua produkturi del primara sektoro (t.e. agrokultivo ed edukado di bestii) esas hordeo, lakto, frumento, olivo, vitobero, tomato, porko-karno, maizo, oranjo e betravo. En 2010 on kalkulis la yarala produktado (en tuni) di cereali en 23,7 milioni, nome frumento, hordeo, maizo e sekalo. Altra importanta produkturi ta yaro esis : 6,7 milion tuni di beto, 2,6 milioni di terpomi, 5,9 milion tuni di vitoberi, 3,9 milion tuni di tomati, preske 3 milioni oranji, ed adminime 1 milion tuni di cepi.

Brutaro 
L'edukado di mutoni e porki havas kelka ekonomiala importo. Segun statistiki de 2005, esis 22,7 milion bovi, 25,1 milion porki, 3 milion kapri,  kavali e 131 milion pultri. En Hispania produktesis 32 milion kg di mielo en 2001.

Referi

Hispania
Hispania